Hankija: Tapa Vallavalitsus

Väikehange: Kruusakattega teede ehitustööd

**TÖÖVÕTULEPING**

**Tapa Vallavalitsus** (edaspidi *tellija*), registrikood 75033477, Pikk 15 45106 Tapa, mida esindab vallavanem Valdo Helmelaid ja

**.......................** (edaspidi *töövõtja*) registrikood .................., aadressiga ..................................., mida esindab....................................

edaspidi viidatud ka kui pool või ühiselt kui pooled, leppisid kokku alljärgnevas:

1. **Üldsätted**
	1. Leping koosneb käesolevast lepingust ja lisadest, milles lepitakse kokku lepingu sõlmimisel või pärast seda.
	2. Lepingu lahutamatuteks osadeks on sõltumata nende vahetust lisamisest lepingule väikehanke alusdokumendid (edaspidi hanke alusdokumendid), töövõtja pakkumus, pooltevahelised kirjalikud teated ning lepingu muudatused ja lisad.
	3. Lepingu on väikehanke „Kruusakattega teede ehitustööd“ tulemusel.
2. **Lepingu objekt ja töö teostamise tähtaeg**
	1. Tellija tellib ja töövõtja teostab lepingu tingimuste kohaselt järgmise töö: Tapa valla kruusakattega teedele freesasfalti vedu koos profileerimise ja tihendamisega (edaspidi *töö*).
	2. Tööde teostamise tähtaeg on 31.august 2023.
	3. Tellijal on õigus muuta töömahtusid kuni 20%.
3. **Töö üleandmine ja vastuvõtmine**
	1. Töövõtja esitab tellijale iga kuu 5. (viiendaks) kuupäevaks eelneval kuul teostatud tööde akti, millele on märgitud akteeritaval kuul tegelikud teostatud ehitustööde mahud ja maksumused.
	2. Tellija kohustub töö üle vaatama ja vastu võtma viie tööpäeva jooksul pärast seda, kui töövõtja on tellijat töö valmimisest teavitanud.
	3. Töö üleandmiseks allkirjastavad pooled töö üleandmise-vastuvõtmise akti. Kui töö üleandmisel avastatakse töös puudusi, siis märgitakse need töö üleandmise-vastuvõtmise aktis.
	4. Töö loetakse töövõtja poolt üleantuks ja tellija poolt vastuvõetuks töö üleandmise-vastuvõtmise akti allkirjastamisega.
4. **Tasu**
	1. Lepingu maksumus on **…………………**, millele lisandub käibemaks 20% (…………). Lepingu maksumus koos käibemaksuga on **………………...**
	2. Töö kogumaksumus võib muutuda vastavalt töö tegelikule mahule. Töö akteeritakse vastavalt tegelikult teostatud mahule.
	3. Töövõtjal on õigus esitada arve pärast töö vastuvõtmisest tellija poolt.
	4. Tellija tasub töövõtja poolt esitatud arve 21 päeva jooksul alates arve kättesaamisest.
5. **Poolte õigused ja kohustused**
	1. Töövõtja kohustub:
		1. teostama töö vastavalt lepingule, kehtivatele õigusaktidele, hanke tingimustele ja muudele tellija juhistele;
		2. järgima töö teostamisel ja korraldamisel tellija mõistlikke huve ja eesmärke ning tee tegeliku seisukorda;
		3. viivitamata pöörduma tellija poole juhiste saamiseks, kui need on vajalikud töö teostamiseks;
		4. teavitama tellijat koheselt kõikidest asjaoludest, mis mõjutavad töö teostamist või töövõtjapoolsete muude lepinguliste kohustuste täitmist ning mille vastu on tellijal mõistlik huvi;
		5. ilma eraldi kokkuleppeta teostama ka sellised tööd ja toimingud, mis ei ole lepingus ega selle lisades selgesõnaliselt ette nähtud, kuid mille tegemine on tavapäraselt vajalik lepingu kohaseks täitmiseks ja eesmärgi saavutamiseks ning mis olemuslikult kuuluvad töö hulka;
		6. kõrvaldama tööde vastuvõtmisel fikseeritud puudused kümne tööpäeva jooksul;
		7. tagama töö teostamise ajal töömaal liiklusohutuse;
	2. Töövõtjal on õigus:
		1. nõuda tellijalt juhiseid, kui need on vajalikud töö teostamiseks;
		2. peatada töö teostamine, kui töövõtja on nõudnud tellijalt juhiseid ja tellija ei ole mõjuva põhjuseta neid mõistliku aja jooksul andnud;
	3. Tellija kohustub:
		1. andma töövõtjale viivitamata juhiseid, kui need on vajalikud töö teostamiseks;
		2. andma viivitamata töövõtjale üle kõik töö teostamiseks vajalikud lähteandmed;
		3. töö valmimisel töö üle vaatama ja vastu võtma või vastuvõtmisest keelduma kolme tööpäeva jooksul alates töö valmimise kohta teavituse saamisest;
		4. maksma töövõtjale valminud töö eest tasu vastavalt tepingule;
		5. teavitama töövõtjat koheselt kõikidest asjaoludest, mis mõjutavad tellijapoolsete lepinguliste kohustuste täitmist ning mille vastu on töövõtjal mõistlik huvi;
		6. töös puuduse avastamisel teavitama töövõtjat avastatud puudusest koheselt pärast puuduse avastamist;
	4. Tellijal on õigus:
		1. igal ajal tutvuda töö käiguga;
		2. töös esinevate puuduste korral nõuda töö vastavusse viimist lepingu tingimustega;
		3. jätta töö vastu võtmata, kui töös esineb puudusi;
6. **Poolte vastutus**
	1. Kui tellija viivitab töövõtjale tasu maksmisega, siis on töövõtjal õigus nõuda tellijalt viivist 0,02% protsenti päevas viivitatud summalt iga tasumisega viivitatud päeva eest.
	2. Töö vastuvõtmisel fikseeritud puuduse kõrvaldamisega viivitamisel on tellijal õigus nõuda leppetrahvi töövõtja tasuma tellijale leppetrahvi 100 eurot päevas iga viivitatud päeva eest.
7. **Poolte esindajad ja kontaktandmed**
	1. Poolte kontaktisikud lepingu täitmisel on:
		1. Tellija esindaja – Jaanus Annus, telefon 551 0112, e-post: jaanus.annus@tapa.ee
		2. Töövõtja esindaja – ..............................telefon ................... e-post: ................
	2. Pooled kohustuvad mistahes muudatustest oma esindajate või kontaktandmete osas viivitamatult kirjalikult või kirjalikku taasesitamist võimaldavas vormis teist poolt teavitama. Kuni teate kättesaamiseni loetakse teise poole jaoks kehtivaks andmed, mis on temale esitatud.
8. **Vääramatu jõud**
	1. Pooled vabanevad lepingust tulenevate ja sellega seotud kohustuste täitmisest osaliselt või täielikult, kui seda takistab vääramatu jõud, kusjuures pooled on kohustatud rakendama kõiki meetmeid, et ära hoida teisele poolele kahju tekitamine ja tagada võimalikult suures ulatuses lepingu täitmine. Vääramatu jõu esinemine peab olema tõendatud selle poole poolt, kes soovib viidata nimetatud asjaoludele kui alusele, et vabaneda seadusest tulenevast ja/või lepingus sätestatud vastutusest endale lepinguga võetud kohustuste mittetäitmise või mittevastava täitmise eest. Vääramatuks jõuks ei ole lepingu tähenduses poole majandusliku olukorra muutus, halvad ilmastikuolud, hinnatõus, puhkus, pankrot ega ka pankrotihoiatus või hagi tagamine. Vääramatu jõu mõiste sisustamisel lähtuvad pooled võlaõigusseaduses sätestatust.
	2. Vääramatu jõu esinemisest tuleb teist poolt viivitamatult informeerida.
	3. Vääramatu jõu esinemisel lepivad pooled kokku töö teostamise tähtaegade muutmises nimetatud asjaolude esinemise perioodi võrra. Vääramatu jõu esinemisel kestusega üle kahe (2) kalendrikuu on pooltel õigus lepingust taganeda või leping üles öelda.
9. **Lõppsätted**
	1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
	2. Lepingust tulenevad ja sellega seotud vaidlused püüavad pooled lahendada läbirääkimiste teel. Kui vaidlust ei õnnestu lahendada läbirääkimiste teel, on pooltel õigus pöörduda vaidluse lahendamiseks maakohtusse vastavalt Eesti Vabariigis kehtivatele õigusaktidele.

*(allkirjastatud digitaalselt) (allkirjastatud digitaalselt)*

Tellija Töövõtja